《燕京侠客行》
明代·欧大任

长安侠客重遨游，玉勒金羁控紫骝。宝剑腰间驰柳市，狂歌日暮醉青楼。

齐驱并辔皆七贵，绣户朱帘连甲第。百万须臾尽一挥，扬眉吐气无韩魏。

王孙公子竞喧阗，海错山珍玳瑁筵。翻笑珊瑚亡梓泽，可怜榛莽漏平泉。

千金骏骨今何代，郭隗高台不复在。日月西驰水向东，韶光荏苒朱颜改。

深红浅紫一春荣，今古回看鸿羽轻。金虎铜驼秋后柳，钟鸣鼎食雨中萍。

人生快意旋亦失，不保今朝如昨日。昨日侯门似市朝，今朝邸第张罗罻。

世情薄恶行路难，交态反覆令心寒。破除万事无过酒，愿君一饮辄尽欢。

冥冥太虚有真宰，谁复长生与久视。志何高而死绵上山，怨何深而投汨罗水。

沆瀣不须餐，金石不须饵。被纨饮酒以终始，侠客耳热啸且歌，声振林木激顽鄙。

作者简介：欧大任（1516-1596）字桢伯，号仑山。因曾任南京工部虞衡郎中，别称欧虞部。广东顺德陈村人。他“博涉经史，工古文辞诗赋”，并喜体育运动，擅长踢球、击剑。14岁时，督学曾集中十郡的优等生会考，他三试皆列第一，名噪诸生。他和梁有誉、黎民表、梁绍震等人是十分友好的同学，在著名学者黄佐门下读书，很有得益。无奈文运不佳，八次乡试均落榜，直到嘉靖四十二年（1563年），47岁的欧大任才一鸣惊人，以岁贡生资格，试于大廷，考官展卷阅览，惊叹其为一代之才，特荐御览，列为第一。由是海内无不知欧大任，名声远播。